techiaith/cofnodycynulliad_en-cy huggingface dataset:
English: In terms of the ability to ensure that there are appropriate resources available to provide projects and plans and so on, there are good reasons, I think, for having an arm's-length company rather than having something that is part of Government. The ability to operate independently and to move quite swiftly are issues that can be crucial in progressing plans and schemes. So, as a model, I understand the rationale for going down that particular route. It's important, as we've already heard, that Ministers and politicians continue to have a role in decision making as to the appropriate issues for investment, but it's also important that they are given clear information in order to enable them to take those decisions. So, I have no opposition to the governance model that's been put in place. Obviously, there are a number of other models available, but it depends, to a great extent, what role the Government wants Transport for Wales to provide on their behalf, and, at the moment, that seems to be securing sufficient resources to ensure that projects are properly delivered. So, at the moment, that model would seem appropriate to me.
Welsh: O ran y gallu i ofalu bod yna adnoddau priodol ar gyfer darparu prosiectau a chynlluniau ac ati, mae yna resymau da, dwi'n meddwl, dros gael cwmni hyd bôn braich yn hytrach na rhywbeth sy'n rhan o'r Llywodraeth. Mae'r gallu i weithredu'n annibynnol ac i symud yn eithaf cyflym yn faterion a all fod yn hanfodol wrth symud cynlluniau ymlaen. So, fel model, dwi'n dallt y rhesymeg dros fynd i lawr y llwybr yna. Mae'n bwysig, fel dŷn ni wedi'i glywed eisoes, dwi'n meddwl, fod Gweinidogion a gwleidyddion yn parhau efo rôl i gymryd penderfyniadau ynglŷn â beth ydy'r materion priodol i wario arian arnynt, ond mae'n bwysig hefyd eu bod nhw'n cael gwybodaeth glir i alluogi iddyn nhw wneud hynna. Wedyn, does gen i ddim gwrthwynebiad i'r model llywodraethu sydd wedi cael ei dderbyn. Yn amlwg, mae yna nifer o wahanol fodelau eraill, ond mae'n dibynnu i raddau yn union ar beth ydy'r rôl mae'r Llywodraeth eisiau i Drafnidiaeth Cymru ei ddarparu ar eu rhan nhw, ac, ar hyn o bryd, mae hynna i'w weld yn sicrhau'r adnoddau priodol er mwyn sicrhau bod prosiectau'n cael eu darparu'n gywir. Felly, ar hyn o bryd, mae'r model yna i'w weld yn briodol i mi.
English: Just in terms of - . You spoke, Roger, about integration earlier, and the tickets. That's something we've been discussing for many years here in terms of integrating tickets. But what do you believe Transport for Wales can do differently that former Governments couldn't do in this sector? What specific things would you like to see that are more integrated, in your opinion?
Welsh: Jest o ran - . Gwnaethoch chi siarad, Roger Waters, ynglŷn ag integreiddio'n gynharach a'r ticedi. Mae hwnna'n rhywbeth rydym ni wedi bod yn ei drafod ers blynyddoedd fan hyn o ran integreiddio ticedi. Beth ydych chi'n credu bydd Trafnidiaeth Cymru'n gallu gwneud yn wahanol nad oedd Llywodraethau gynt yn gallu ei wneud yn y sector yma? Pa bethau penodol y byddech chi'n hoffi eu gweld yn fwy integredig yn eich tyb chi?
English: Just a quick question about what Iwan Prys Jones said earlier about this being high level in terms of the White Paper - if that's the case, do you think we should be more ambitious in terms of what's in it? For example, ICE Cymru has said that it should be looking at expanding the remit of Transport for Wales to the sea and air as well. With what's happening with Brexit and the ports and so on, do you think that this is something that should be looked at?
Welsh: Jest cwestiwn clou ynglŷn â'r hyn yr oedd Iwan Prys Jones yn ei ddweud yn gynharach ynglŷn â'r ffaith bod hyn nawr ar lefel uchel o ran y Papur Gwyn - os felly, ydych chi'n credu y dylem ni fod yn fwy uchelgeisiol o ran yr hyn sydd ynddo fe? Er enghraifft, mae ICE Cymru wedi dweud y dylai fod yn edrych ar ehangu remit Trafnidiaeth Cymru i'r awyr a'r môr hefyd. Gyda beth sy'n digwydd gyda Brexit a phorthladdoedd ac yn y blaen, ydych chi'n credu bod hyn yn rhywbeth y dylid edrych arno?
English: They are key elements of the network. I don't think that each of those is devolved to Wales at the moment anyway, so that's certainly a factor. I know that we in north Wales have raised the point on a number of occasions that the rail infrastructure is non-devolved to Wales, with the exception of the south Wales Valleys. So, clearly there is scope to add not only to the role of the Welsh Government, but also to the role of TfW too. But I would return to the previous point: if TfW is a delivery-focused entity, then that role could be expanded to fit whatever projects need to be delivered, but it's crucial that Wales has those powers in the first place, I would say.
Welsh: Maen nhw'n elfennau allweddol o'r rhwydwaith. Dwi ddim yn meddwl bod pob un o'r rheini wedi cael ei ddatganoli i Gymru yn y lle cyntaf beth bynnag, so mae hynna yn ffactor. Dwi'n gwybod ein bod ni yn y gogledd wedi codi'r pwynt sawl gwaith - y ffaith nad ydy'r isadeiledd rheilffyrdd wedi cael ei datganoli i Gymru ychwaith, ar wahân i Gymoedd de Cymru erbyn hyn. Felly, yn amlwg mae yna sgôp i ychwanegu nid yn unig at rôl Llywodraeth Cymru, ond at TfW hefyd. Ond buaswn i'n dod yn ôl i'r pwynt blaenorol: os mai'r cwmni sy'n gyfrifol am ddelifro pethau yw TfW, mae'n bosib ymestyn ac ehangu'r rôl yna i ffitio beth bynnag ydy'r prosiectau sydd angen cael eu gwireddu, ond mae'n allweddol bod y pwerau yna gan Gymru yn y lle cyntaf, buaswn i'n dweud.
English: OK, good morning, everyone. Welcome to the meeting of the Finance Committee. Can I remind you that headphones are available for the interpretation or to amplify the level of sound? Can I also remind Members to turn off their mobile phones or put them on silent? And can I ask whether any Member has any declarations of interest?
Welsh: Ocê, bore da, bawb. Croeso i gyfarfod y Pwyllgor Cyllid. Gaf i eich atgoffa chi bod yna glustffonau ar gael ar gyfer y cyfieithu neu i amrywio lefel y sain? A gaf i atgoffa Aelodau hefyd i ddiffodd y sain - a rwy'n tsiecio fy mod i wedi diffodd y sain - ar y dyfeisiau electronig? A gaf i ofyn oes gan unrhyw Aelod unrhyw fudd i'w ddatgan?
English: Can I just put on record that I was a member of the Government when parts of this budget were being designed?
Welsh: Gaf i jest dweud ar y record roeddwn i'n aelod o'r Llywodraeth, wrth gwrs, pan oedd ambell ran o'r gyllideb yma'n cael ei dylunio, felly?
English: The second item on our agenda is to note a series of papers. And you can see that the minutes of the meetings held on 17 January and 23 January 2019 are in front of us, along with two letters from the Chair of the Climate Change, Environment and Rural Affairs Committee - one to the Minister for the environment and the second to the Minister for the economy - both to do with the timing of the Welsh Government's response to the draft budget for 2019-20. Are we happy to note those four papers? Thank you very much.
Welsh: Yr ail eitem ar yr agenda yw nodi cyfres o bapurau. Fe welwch chi fod cofnodion cyfarfod 17 Ionawr a 23 Ionawr 2019 o'n blaenau ni i'w nodi ynghyd â dau lythyr gan gadeirydd y Pwyllgor Newid Hinsawdd, Amgylchedd a Materion Gwledig - un at Weinidog yr amgylchedd ac un at Weinidog yr economi - y ddau'n ymwneud ag amseru cyflwyno ymateb y Llywodraeth i gyllideb ddrafft 2019-20. Ydyn ni'n hapus i nodi'r pedwar papur yna? Diolch yn fawr.
English: We will go on, therefore, to the main item of this meeting this morning, which is the scrutiny session on the second supplementary budget of the Government for 2018-19, and it's a pleasure to welcome Rebecca Evans, who is the Minister for Finance and Trefnydd, along with her officials: Matthew Denham-Jones, who is deputy director for financial controls, and Sharon Bounds, who is head of budgetary control and financial policy with the Welsh Government. Welcome to all three of you. I'll start if I may, and we'll go straight into questions, if that's okay. Can I ask - ? Clearly, this budget does allocate over £500 million in revenue and capital, and that, of course, is something we welcome, but can I ask how the Government is ensuring that it is able to be spent efficiently and effectively?
Welsh: Ymlaen â ni, felly, at brif eitem y cyfarfod y bore yma, sef y sesiwn graffu ar ail gyllideb atodol Llywodraeth Cymru ar gyfer 2018-19, ac mae'n bleser gen i groesawu Rebecca Evans, y Gweinidog Cyllid a'r Trefnydd atom ni, ynghyd â'i swyddogion: Matthew Denham-Jones, sy'n ddirprwy gyfarwyddwr rheolaeth ariannol, a Sharon Bounds, sy'n bennaeth rheolaeth gyllidebol a pholisi ariannol gyda Llywodraeth Cymru. Croeso i chi eich tri. Mi wnaf i gychwyn, os caf i, ac awn ni'n syth i mewn i gwestiynau, os ydy hynny'n iawn. A gaf i ofyn - ? Yn amlwg, mae'r gyllideb yma yn dyrannu dros £500 miliwn o refeniw a chyfalaf, ac mae hynny'n rhywbeth, wrth gwrs, rŷn ni i gyd yn ei groesawu, ond gaf i ofyn sut mae'r Llywodraeth yn sicrhau eich bod chi'n gallu gwario'r arian yma yn effeithlon ac yn effeithiol?
English: Good morning to you all. Welcome to the latest meeting of the Health, Social Care and Sport Committee here at the Senedd. Under item 1: introductions, apologies, substitutions and declarations of interest, I'd like to welcome my fellow Members to the committee this morning. We have had apologies from Angela Burns, and Darren Miller will be substituting. We have also had apologies this morning from Helen Mary Jones and Neil Hamilton. Naturally, this is a bilingual meeting. You can use the headphones to hear simultaneous translation from Welsh to English on channel 1, or amplification on channel 2. We aren't expecting a fire alarm, so if you do hear it, then there is a fire and we should follow the directions of the ushers before fleeing the building.
Welsh: Bore da i chi gyd. Croeso i bawb i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yn y Senedd. O dan eitem 1: cyflwyniadau, ymddiheuriadau, dirprwyon a datgan buddiannau, allaf i estyn croeso i'm cyd-Aelodau i'r pwyllgor y bore yma? Rŷn ni wedi derbyn ymddiheuriadau oddi wrth Angela Burns, a bydd Darren Millar yn dirprwyo ar ei rhan. Rŷn ni hefyd wedi derbyn ymddiheuriadau'r bore yma oddi wrth Helen Mary Jones a Neil Hamilton. Allaf i bellach egluro, yn naturiol, fod y cyfarfod yma'n ddwyieithog? Gellir defnyddio clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2. Dŷn ni ddim yn disgwyl i'r larwm tân ganu. Os bydd o'n canu, mae'n golygu bydd yna dân, felly buasai'n well inni ddilyn cyfarwyddiadau'r tywyswyr cyn ffoi o'r adeilad.
English: So, with those few words, we'll move on to item 2: scrutiny of the impact of the Social Services and Well-being (Wales) Act 2014 in relation to carers. This is the last evidence session on this subject, where we're scrutinising this particular legislation - the Social Services and Well-being (Wales) Act 2014. To that end, I'm very pleased to welcome the Deputy Minister for Health and Social Services Julie Morgan, recently a member of this committee, so clearly, she will be very familiar with how this committee operates. Good morning, Julie. And also, assisting her are Matt Jenkins, deputy director, partnerships and co-operation from the Welsh Government, and Ceri Jane Griffiths, senior policy manager, older people and carers, Welsh Government. As usual, we have received, and have read in great detail, the written evidence, so we will go straight into questioning, and the first questions are from Dawn Bowden.
Welsh: Felly, gyda chymaint â hynny o ragymadrodd, gwnawn ni symud ymlaen at eitem 2 a chraffu ar effaith Deddf Gwasanaethau Cymdeithasol a Llesiant (Cymru) 2014 mewn perthynas â gofalwyr. Dyma'r sesiwn dystiolaeth olaf ar y pwnc yma, lle'r ydyn ni'n craffu ar y ddeddfwriaeth arbennig yma - y Ddeddf Gwasanaethau Cymdeithasol a Llesiant Cymru (Cymru) 2014. Ac i'r perwyl yna, dwi'n falch iawn o groesawu'r Dirprwy Weinidog Iechyd a Gwasanaethau Cymdeithasol Julie Morgan, ac yn ddiweddar yn aelod o'r pwyllgor yma, felly, bydd hi'n amlwg yn gyfarwydd iawn efo sut mae'r pwyllgor yma'n gweithredu. Bore da, Julie. A hefyd yn ei chynorthwyo mae Matt Jenkins, dirprwy gyfarwyddwr partneriaeth a chydweithrediad, Llywodraeth Cymru, a Ceri Jane Griffiths, uwch-reolwr polisi pobl hŷn a gofalwyr, Llywodraeth Cymru. Yn ôl ein harfer, yn naturiol, rŷn ni wedi derbyn, ac wedi darllen mewn manylder, y dystiolaeth ysgrifenedig, felly awn ni'n syth i mewn i gwestiynau, ac mae'r cwestiynau cyntaf o dan ofal Dawn Bowden.
English: Okay. Happy? Right, we will move on to the issue of assessments now, and the next questions are from David Rees.
Welsh: Ocê. Hapus? Reit, symudwn ymlaen at y mater o asesiadau rŵan, ac mae'r cwestiynau nesaf o dan ofal David Rees.
English: Right, thank you very much. That's the end of this session. The questions are over. I'd like to thank the Deputy Minister and her officials for the evidence this morning. I think we will now go into private session to discuss the themes arising from the questions that we've asked and the answers we've had and the prior evidence that we've received.
Welsh: Ocê? Reit, diolch yn fawr iawn. Dyna ddiwedd y sesiwn. Mae'r cwestiynau ar ben. Allaf i ddiolch yn fawr iawn i'r Dirprwy Weinidog a'i swyddogion am eu tystiolaeth y bore yma? Rwy'n credu y gwnawn ni symud i mewn i sesiwn breifat rŵan i ymdrin efo'r themâu sydd yn deillio o'r cwestiynau rŷn ni wedi eu gofyn a'r atebion rŷn ni wedi eu cael ac hefyd o'r dystiolaeth ymlaen llaw.
English: So, I propose under Standing Order 17.42 (vi) to resolve to exclude the public from the rest of the meeting to discuss the evidence. Everyone in agreement? Thank you.
Welsh: Felly, dwi'n cynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod yma er mwyn trafod y dystiolaeth. Ydy pawb yn gytûn? Diolch yn fawr.
English: Welcome back, everyone, to this latest item for this meeting of the Health, Social Care and Sport Committee at the Senedd. We've reached item 3 and general scrutiny. This is an evidence session with Healthcare Inspectorate Wales. We do undertake this general scrutiny on occasion. We're very grateful to the witnesses for their presence and thank them for submitting written evidence ahead of the meeting. This included an outline of progress against the recommendations of the Marks review of the inspectorate, and we will be dealing with those particular issues in our questions. So, it's a great pleasure to welcome to committee Kate Chamberlain, chief executive of Healthcare Inspectorate Wales, Alun Jones, deputy chief executive of Healthcare Inspectorate Wales, and also Stuart Fitzgerald, director of strategy and engagement at Healthcare Inspectorate Wales. Welcome to you three. As I said, we've received your paper and we have scrutinised it in detail. We'll go straight to questions, and the first questions come from David Rees.
Welsh: Croeso nôl i bawb i adran ddiweddaraf y Pwyllgor Iechyd, Gofal Cymdeithasol a Chwaraeon yma yn y Senedd. Dŷn ni wedi cyrraedd eitem 3 erbyn rŵan, a gwaith craffu cyffredinol. Dyma sesiwn dystiolaeth gydag Arolygiaeth Gofal Iechyd Cymru. Dŷn ni'n gwneud hyn o bryd i'w gilydd. Dŷn ni'n ddiolchgar iawn i'r tystion am eu presenoldeb a hefyd am gyflwyno tystiolaeth ysgrifenedig ymlaen llaw. Wrth gwrs, roedd hyn yn cynnwys braslun o hynt y gwaith o roi argymhellion adolygiad Marks o'r arolygiaeth ar waith, ac fe fyddwn ni'n ymdrin efo'r materion yna wrth i'r cwestiynau fynd ymlaen. Felly, pleser o'r mwyaf ydy croesawu i'r pwyllgor Kate Chamberlain, prif weithredwr Arolygiaeth Gofal Iechyd Cymru, Alun Jones, dirprwy brif weithredwr Arolygiaeth Gofal Iechyd Cymru, a hefyd Stuart Fitzgerald, cyfarwyddwr strategaeth ac ymgysylltu Arolygiaeth Gofal Iechyd Cymru. Croeso i chi'ch tri. Fel dwi'n dweud, dŷn ni wedi derbyn eich papur ac wedi craffu mewn manylder. Awn ni'n syth i gwestiynu felly, a'r cwestiynau cyntaf gan David Rees.
English: Thank you very much for your attendance and for the written evidence beforehand. You will receive a transcript of the discussion for you to check for factual accuracy. And with that, thank you very much to the three of you. Thank you.
Welsh: Diolch yn fawr iawn ichi am eich presenoldeb a hefyd am y dystiolaeth ymlaen llaw. Mi fyddwch chi'n derbyn trawsgrifiad o'r trafodaethau yma er mwyn ichi allu gwirio eu bod nhw yn ffeithiol gywir. Ond gyda hynny, diolch yn fawr iawn i'r tri ohonoch chi. Diolch yn fawr.
English: To my fellow Members, we move on to item 4 and papers to note. You will have read the letter from the Older People's Commissioner for Wales - well, two letters from the commissioner - and also the letter from the Chair of the Children, Young People and Education Committee on 'Healthy Weight: Healthy Wales', from Lynne Neagle, of course. Also, we have a letter from the Minister for Health and Social Services on 'Healthy Weight: Healthy Wales', and a letter from the Llywydd on suicide prevention in Wales. Everyone content to note those? Thank you very much.
Welsh: I'm cyd-Aelodau, dwi'n symud ymlaen i eitem 4, a phapurau i'w nodi. Mi fyddwch chi wedi darllen y llythyr gan Gomisiynydd Pobl Hŷn Cymru - wel, dau lythyr gan y comisiynydd pobl hŷn - a hefyd y llythyr gan Gadeirydd y Pwyllgor Plant, Pobl Ifanc ac Addysg am 'Pwysau Iach: Cymru Iach', gan Lynne Neagle. Ac mae hefyd lythyr gan y Gweinidog Iechyd a Gwasanaethau Cymdeithasol am 'Pwysau Iach: Cymru Iach', a hefyd lythyr gan y Llywydd ar atal hunanladdiad yng Nghymru. Pawb yn hapus i nodi'r rheini? Diolch yn fawr.
English: Item 5 is a motion under Standing Order 17.42 (vi) to resolve to exclude the public from the remainder of this meeting. Everyone content? Thank you very much.
Welsh: Eitem 5 yw cynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod hwn. Pawb yn gytûn? Diolch yn fawr.
English: Thank you, Chair. Well, following on from what the Chair said, and a great deal of the evidence that we've received from witnesses, people can understand, naturally, that it makes sense, when you have an individual subject, that you do want to draw things together so that it's easier for the general public to find that information. As we've said before, things can be very complex if things can't be reduced down to a single subject. I'm referring specifically to how you would deal with crosscutting legislation - for example, the Well-being of Future Generations (Wales) Act 2015 and the Commissioner for Older People (Wales) Act 2006, which are cross-cutting; they cover more than one area. How are you going to include all of those different types of legislation within your codes?
Welsh: Diolch, Cadeirydd. Ie, wel, yn dilyn beth yr oedd y Cadeirydd wedi ei ddweud, a hefyd gryn dipyn o'r dystiolaeth rŷn ni wedi ei derbyn oddi wrth dystion, mae pobl yn gallu deall, yn naturiol, ei bod hi'n gwneud synnwyr, pan fo gyda chi bwnc unigol, eich bod chi eisiau dod â phethau at ei gilydd fel ei bod yn hawdd i bobl, y cyhoedd cyffredin, felly, i'w ddarganfod e. Ond, wrth gwrs - a dwi'n credu, fel rydym ni wedi ymdrin ag ef o'r blaen - mae pethau'n gallu bod yn gymhleth os nad ydy pethau'n gweithio i lawr i un pwnc penodol. Dwi yn benodol yn cyfeirio felly at sut y buasech chi'n ymdrin â deddfwriaeth drawsbynciol, felly, fel Deddf Llesiant Cenedlaethau'r Dyfodol (Cymru) 2015 er enghraifft, a Deddf Comisiynydd Pobl Hŷn (Cymru) 2006, sydd, wrth gwrs, yn drawsbynciol, yn fwy nag un maes. Sut ydych chi'n mynd i allu cynnwys y gwahanol Ddeddfau yna o fewn eich codau?
English: Well, there are two parts to that question, and there's no simple answer to that question. Now, the first is whether I see those pieces of legislation being part of a stand-alone code. I don't see that as a priority at the moment. That might be a question for us to deal with when things that certainly need to be consolidated in the short term have been consolidated. But - and I do think I heard some evidence from Swansea University on this point - what we need to ensure in the short term is that we communicate to people and demonstrate to them, not only where the codes are, but where the other legislation that is cross-cutting is, so that people know how to access the law.
Welsh: Wel, mae dwy ran i'r cwestiwn yna, rwy'n credu. Does dim ateb hawdd i'r cwestiwn yna, i fod yn glir. Yr un cyntaf yw: a ydw i'n gweld y Deddfau hynny'n rhan o god ar ei ben ei hunan ryw ffordd? Dwi ddim yn gweld hynny'n flaenoriaeth ar hyn o bryd. Efallai ei bod yn gwestiwn imi ymdrin ag e pan fo pethau sydd yn bendant angen eu cydgrynhoi yn y tymor byr wedi cael eu crynhoi. Ond - ac rwy'n credu y clywais i dystiolaeth oddi wrth Brifysgol Abertawe ynglŷn â hyn - y peth yn y tymor byr sydd angen sicrhau ein bod ni'n ei gyfathrebu i bobl yw ein bod ni'n dangos iddyn nhw nid yn unig lle mae'r codau, ond lle mae'r ddeddfwriaeth arall sy'n torri ar draws codau, fel bod pobl yn sicr o lle i ddarganfod y gyfraith.
English: Thank you for that, and certainly, in the short-term, that makes sense, as you said. Again, to look at some of the detail with regard to other discussions that we've had in this committee, some witnesses have told us that there's a serious lack of textbooks and practitioner and academic commentaries available on Welsh law, and this appears to be a significant obstacle to making Welsh law accessible - where these sources can be found and so on. So, what can the Welsh Government do to encourage and support the development of such secondary sources in order to promote awareness and understanding of Welsh law?
Welsh: Diolch am hynny, ac, yn bendant yn y tymor byr, mae hynna'n gwneud synnwyr, fel dŷch chi'n ei grybwyll. Eto, a mynd i mewn i rai o'r manylion o drafodaethau eraill dŷn ni wedi eu cael o flaen y pwyllgor yma, wrth gwrs, mae rhai tystion wedi dweud wrthym ni fod yna ddiffyg difrifol mewn gwerslyfrau a diffyg sylwebaeth gan ymarferwyr a sylwebaeth academaidd sydd ar gael ar gyfraith Cymru ta beth. Ymddengys fod hyn yn rhwystr sylweddol i sicrhau bod cyfraith Cymru yn hygyrch - lle mae ffeindio'r ffynonellau yma. So, beth ydych chi fel Llywodraeth Cymru'n ei wneud i annog a chefnogi datblygiad ffynonellau eilaidd o'r fath er mwyn hyrwyddo ymwybyddiaeth o gyfraith Cymru a dealltwriaeth ohoni?
English: Well, I recognise the issue, and that's certainly a great challenge, specifically in terms of publishing textbooks. The market for this kind of material in Wales is relatively small in terms of the economics of publishing. So, we can clearly see the challenge there. That's why the opportunity to develop the Cyfraith Cymru/Law Wales website is an opportunity for us, and that perhaps could become the place where people could publish their materials and commentaries on this kind of thing. But the other challenge, of course, is the REF system - the research excellence framework. I know that guidance has just been published for the next REF, and that was on the basis of a consultation with the sector in Wales and elsewhere. So, I do very much hope that there will be further opportunities in future for those priorities to find their way into the REF.
Welsh: Wel, rwy'n cydnabod yr issue. Mae hwnna yn bendant yn sialens fawr, yn benodol o safbwynt cyhoeddi llyfrau. Mae'r farchnad ar gyfer y math yma yng Nghymru'n farchnad fach o ran economics cyhoeddi. Mae'n hawdd gweld pam mae sialens i hynny, rwy'n credu. Dyna pam mae'r cyfle i ddatblygu gwefan Cyfraith Cymru/Law Wales yn gyfle i ni, a bod honno efallai'n troi i mewn i leoliad i bobl allu cyhoeddi trafodaethau a deunydd ar y math yma o beth. Wrth gwrs, y sialens arall yw'r system REF - system research excellence framework. Rwy'n gwybod bod canllawiau newydd gael eu cyhoeddi ar gyfer y REF nesaf, a bod hynny wedi bod ar sail ymgynghoriad â'r sector yma yng Nghymru ac ymhob man arall, felly rwy'n gobeithio y bydd mwy o gyfle yn y dyfodol i'r blaenoriaethau hynny ffeindio eu ffordd i mewn i'r REF.